โรงเรียนเทพลีลา
โรงเรียนเทพลีลา (อักษรย่อ: ท.ล, T.L.) เป็นโรงเรียนมัธยมศึกษาประเภทสหศึกษา โรงเรียนมัธยมศึกษาขนาดใหญ่ สังกัด สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อ 17 พฤษภาคม 2505 โดยดำริของหม่อมหลวงปิ่น มาลากุล ปัจจุบันตั้งอยู่ที่ 281 ถนนรามคำแหง แขวงหัวหมาก เขตบางกะปิ กรุงเทพมหานคร สหวิทยาเขตวังทองหลาง
โรงเรียนท่าข้ามพิทยาคม
ในเดือนธันวาคม พ.ศ. 2476 ทางราชการได้แต่งตั้งให้นายชื่น ภู่พระอินทร์ มาทำการสำรวจเด็กในหมู่บ้านเพื่อจะได้จัดตั้งโรงเรียน ปรากฏว่ามีนักเรียนพอที่จะเปิดทำการสอนได้ทางราชการจึงได้ประกาศตั้งโรงเรียนวัดพรหมรัตนารามขึ้นเมื่อวันที่ 1 พฤษภาคม พ.ศ. 2477 โดยจัดให้มีการสอนชั้นเตรียมประถมโดยมีนายชื่น ภู่พระอินทร์ เป็นครูใหญ่สอนตามหลักสูตรของกระทรวงศึกษาธิการ โดยใช้ศาลาการเปรียญวัดพรหมรัตนารามเป็นที่ศึกษาและได้จัดให้มีการสอนจนครบชั้นประถมศึกษาปีที่ ๔ในปีพ.ศ. 2486 ในปีพ.ศ. 2511 ทางราชการได้จัดสรรงบประมาณมาก่อสร้างอาคารเรียนแบบ ป.1ข ขนาด 4 ห้อง ใต้ถุนสูงจำนวนหนึ่งหลัง โดยก่อสร้างขึ้นในที่ดินของวัด